ככל שנתפסת עם מריחואנה, ניתן יהיה לחייב אותך לבצע בדיקת שתן. אתה תחויב בביצוע הבדיקה אך ורק אם הוצא צו קש"ב (קצין שיפוט בכיר) המורה על עריכת הבדיקה, על סמך הראיות שנאספו כנגדך. ככל שתעמוד בסירובך גם לאחר הוצאת הצו, המדובר בעבירה פלילית נפרדת מעצם השימוש או ההחזקה בסמים, והסירוב אף עלול לחזק ראיות אחרות העומדות כנגדך. לכן, מאוד מומלץ להתייעץ עם עורך דין צבאי בתחילת ובמהלך החקירה, ולהבין את המשמעויות של מתן שתן או סירוב למתן שתן, בטרם קבלת ההחלטה.